ଭୁବନେଶ୍ୱରଃଭାରତର ସର୍ବବୃହତ୍ ଶିକ୍ଷା ପ୍ଲାଟ୍ଫର୍ମ ୟୁଏନ୍ଏକାଡେମି ପକ୍ଷରୁ ଘୋଷଣା କରାଯାଇଛି ଯେଏହା କ୍ରିକେଟ୍ କିମ୍ବଦନ୍ତୀ ସଚିନ ତେନ୍ଦୁଲକରଙ୍କ ସହ ଗୁରୁତ୍ୱପୂର୍ଣ୍ଣ ସହଭାଗିତା ସ୍ଥାପନ କରିଛି । ଏହି ବୁଝାମଣାର ଅଂଶ ସ୍ୱରୂପ ୟୁଏନ୍ଏକାଡେମିରୁ ଶିକ୍ଷା ଗ୍ରହଣ କରୁଥିବା ଛାତ୍ରଛାତ୍ରୀମାନଙ୍କୁ ସଚିନ ବିଭିନ୍ନ ଲାଇଭ୍ ଇଂଟର୍ଆକ୍ଟିଭ୍ କ୍ଲାସ୍ ଜରିଆରେ କୋଚିଂ ଓ ମେଂଟରିଂ ପ୍ରଦାନ କରିବେ ଯାହାକୁ ୟୁଏନ୍ଏକାଡେମି ପ୍ଲାଟ୍ଫର୍ମରେ ସମସ୍ତେ ନିଶୁଳ୍କ ପାଇପାରିବେ । ୟୁଏନ୍ଏକାଡେମିର ବ୍ରାଣ୍ଡ୍ ଆମ୍ବାସାଡର୍ ଭାବେ ସଚିନ କାର୍ଯ୍ୟ କରିବେ ।
ଏହି ସହଯୋଗିତାର ଅଂଶ ସ୍ୱରୂପ ୟୁଏନ୍ଏକାଡେମି ପକ୍ଷରୁ ଗଭୀର କଂଟେଂଟ୍ ତିଆରି କରାଯିବ । କ୍ରୀଡ଼ା ଶିକ୍ଷା ବର୍ଗରେ ଏହାକୁ ପ୍ରସ୍ତୁତ କରାଯିବ ଏବଂ ସେଗୁଡ଼ିକୁ ଆସନ୍ତା ମାସରେ ଉନ୍ମୋଚନ କରିବାକୁ ଯୋଜନା ରହିଛି ।
